Doulul eo an U.S. Equal Employment Opportunity Commission eo

Bōbrae Kalikjekļok Ej Bijnij Eo Emman

Bōbrae kalikjekļok ej jibañ bijnij eo am. Ñe kwōj loori kakien ko enaaj jibañ rijerbal ro am lukkun kate er, enaaj lap 

toon aer pād im jerbal ippām, renaaj mōnōnō, im enaaj kadikļok wonen loār ko am. Bareinwōt remaroñ kadikļok 

joñan wonen omom ko kwōj aikuj kōļļāiki elaññe kwōj kotļok an ri-utamwe ro jerbal ak bōk konaer ilo bijnij eo am! 

Lale http://www.eeoc.gov/eeoc/publications/adahandbook.cfm#appendixa ñan bōk meļeļe ko relapļok.

EEOC emaroñ jibañ ro rej kōmman bijnij ko reddik! EEOC eo ej doulul eo an Kien im ej kōjejjet kitien kakien ko ñan 

bōbrae an rijerbal ro kalikjekļok nae kōn jowi eo an ak ia eo ej itok jene, color eo an, kabuñ eo an, kōrā ke emaan, 

aelōñ eo an, wōr an utamwe, drettan, im meļeļe in ānbwinin (genetic) ko. Kakien kein rej bar kamo kokkure bōbrae 

ak repoote aer kalikjekļok nae ak bōk konaer ilo juon etale ak keej in kalikjekļok.

Wāween Ameañ Maroñ Jibañ

▪ Kōm maroñ uwaaki kajjitōk ko am ikijien kakien 

ko kōmij kōjejjet kitien.

▪ Kōm maroñ kwaļok naan in rōjañ ko ñan jibañ am 

bōbrae aer kabnōnō, kokkure, im kain kalikjekļok ko 

jet renana.

▪ Kōm maroñ katakin komeañ rijerbal ro am ikijien 

maroñ im eddo ko an jikin jerbal eo.

▪ Kōm maroñ jibañ am kajimweiki jorāān (abnōnō) 

ko kōn kalikjekļok ilo ekājet. Ekājet eo an EEOC ej 

juon wāween kajimwe jorāān ko ejjeļok wonen, 

ejab pen, im ej kōjparok wōt meļeļe ko am im enaaj 

kōjparok jāān im iien ko am.

Eddo Ko Am

▪ Lale bwe bebe kōn jerbal ko rejab ekkar ñan jowi 

eo an ak ia eo ej itok jene, color eo an, kabuñ eo an, 

kōrā ke emaan, aelōñ eo an, wōr an utamwe, 

drettan, im meļeļe in ānbwinin (genetic) ko.

▪ Lale bwe kakien kōn jerbal im wāween jerbal ko 

rekkar ñan jerbal eo im rejab kalikjekļok nae kōn 

jowi eo an ak ia eo ej itok jene, color eo an, kabuñ 

eo an, kōrā ke emaan, aelōñ eo an, wōr an utamwe, 

ak drettan.

▪ Lale bwe ejjeļok ro rej kabnōnō rijerbal ro kōn 

jowi eo an ak ia eo ej itok jene, color eo an, kabuñ 

eo an, kōrā ke emaan, aelōñ eo an, wōr an utamwe, 

drettan, im meļeļe in ānbwinin (genetic) ko.

▪ Leļok wonen emmaan einwōt wonen kōrā me rej 

kōmman wōt jerbal ko reindrein wōt im ejjeļok 

oktak, Ijjeļokwiin kwōmaroñ kōmeļeleiki oktak eo 

ekkar ñan kien.

▪ Uwaake abnōnō kōn kalikjeļok ko ilo wāween eo 

ekkar im emōkaj. Kabōjrak, kajimwe, im bōbrae 

kabnōnō im kalikjekļok. Lale bwe rijerbal ro ren jab 

jorāān kōn aer kwaļok jorāān eo.

▪ Kōmman oktak ko rekkar (ukoti wāween jerbal ko, 

waan joñak kotļok ukote laajrak in jerbal eo bwe

juon rijerbal en maroñ taktō akō emaroñ jar ilo raan 

eo ejenoļok kōn kabūn eo an) an ri-apply ro im 

rijerbal ro rej aikuji kōn un in taktō ak kabuñ ko,

elaññe kakien eo ej kaaikuji.

▪ Kwaļok juon kakōļļe im ej kōmeļeļeiki kakien ko 

an federal ikijien jab kalikjekļok ilo jikin jerbal. 

(Download-i juon im ejjeļok wonen jen http://

www1.eeoc.gov/employers/poster.cfm).

▪ Kokoni aolep peba in jerbal ko (waan joñak

peba in apply ak meļeļe ko an rijerbal ro) ekkar

ñan kien.

Emaroñ bar wōr am eddo iumwin kakien ko an 

federal, state, ak jukjuk-in-pād eo.

Kōnnaanik Kōm!

Rijerbal ro an EEOC ilo aolep jikin ko ilo laļ in 

repojak in jibañ eok. Jab kōttar; kōnnaaik kōm 

rainin! Ewōr ri-ukok ro remaroñ jibañ im ejjeļok 

wonen, elaññe kwōj aikuj.

▪ Aikuj meļeļe ak jibañ kōn katak ko jen EEOC ke?

Kōnnaanik Rijerbal in EEOC Small Business Liaison 

eo ilo jukjuk-in-pād eo am (http://www.eeoc.gov/

employers/contacts.cfm) ak kūrtok kōm ilo 1-800-

669-4000 (TTY: 1-800-669-6820).

▪ Aikuj meļeļe ikijien kakien ko kōmij kōjejjet 

kitien?

Kūrtok kōm ilo (202) 663-4691 ak e-mail tok ilo 

olc@eeoc.gov.

▪ Ewōr ke am kajjitōk ikijien abnōnō eo an EEOC 

ikijien kalikjekļok ilo bijnij eo am?

Kōnnaanik ri-etale eo an EEOC im ej bōk eddoin 

jorāān in am.

Kōm mōnōnō in naaj kōnnaan ippām!

Ñan bōk meļeļe ko relapļok, kōnnaanik Rijerbal in EEOC Small Business Liaison eo an jukjukin pād eo am (http://

www.eeoc.gov/employers/contacts.cfm).